Bernard Nathanson

**Bernard N. Nathanson** (1926–2011) var en amerikansk lege som foretok et meget høyt antall aborter i USA, men som i 1969 var med på å grunnlegge *National Association for the Repeal of Abortion Laws* (NARAL), senere endret til National Abortion Rights Action League. 

Han var forut for sitt anti-abort-engasjement direktør for New York Citys senter for reproduktiv og seksuell helse. Han var fortellersyemmen i anti-abortfilmen *[[The Silent Scream]]* fra 1984.
## Liv og virke
### Bakgrunn
Bernard Nathanson ble født i New York City til en jødisk familie.. Faren hans var fødselslege/gynekolog, det samme yrke som Nathanson skulle utøve. Nathanson tok sin lavere grad (*undergraduate*) ved Cornell University, og i 1949 ble han uteksaminert med sin medisinske doktorgrad fra McGill University Faculty of Medicine i Montreal i Canada.

### Karriere
Nathanson ble lisensiert til å praktisere medisin i delstaten New York i 1952, og ble sertifisert for obstetrikk og gynekologi i 1960. 

Han var en tid direktør for *Center for Reproductive and Sexual Health* (CRASH), den gang det største frittstående abortanlegget i verden. I 1974 skrev Nathanson:* «Jeg er dypt bekymret over min egen økende visshet om at jeg faktisk hadde forestått over minst 60.000 dødsfall.»* Han skrev også at han utførte en abort på en kvinne som han selv hadde gjort gravid.

### Aktivisme FOR fri abort
Nathanson var opprinnelig abortrettighetsaktivist, snudde han. Han samarbeidet med Betty Friedan og andre for full legalisering av provosert abort i USA. Deres innsats lyktes i hovedsak i og med høyesterettskjennelsem *[[Roe v. Wade]]* (1973).

### Aktivisme MOT fri abort
Nathanson fikk nasjonal oppmerksomhet som en av grunnleggerne, sammen med Lawrence Lader, av *National Association for the Repeal of Abortion Laws* (senere kalt *National Abortion Rights Action League*,[9] og senere *Reproductive Freedom for All*). 

Med utviklingen av ultralyd på 1970-tallet hadde Nathanson fått sjansen til å observere en sanntidsabort på den måten. Dette førte til at han revurderte sitt syn på abort.[4] Han blir ofte sitert for å si at abort er «den mest grufulle holocaust i USAs historie». Han skrev boken *Aborting America* der han diskuterte det han kalte «abortbevegelsen uærlige begynnelse». I 1983 diskuterte Nathanson med Henry Morgentaler i et timelangt program nasjonal  kanadisk hovedkanal.

I 1984 regisserte og fortalte Nathanson en film med tittelen *The Silent Scream* i samarbeid med *[[National Right to Life Committee]]*, som inneholdt ultralydvideoen av et abortforløp på 12-ukers-stadiet. Hans andre dokumentar, *Eclipse of Reason*, handlet om provoserte aborter på senere punkt i svangerskapet. Han uttalte at tallene han den gang han stod for et annet standpunkt hadde sitert på vegne av NARAL angående antall dødsfall knyttet til ulovlige aborter var tatt han visste var gelt gale.  Med henvisning til sitt tidligere arbeid som abortleverandør og abortrettighetsaktivist skrev han i sin selvbiografi *Hand of God* fra 1996: *«Jeg er en av dem som hjalp til med å innlede denne barbariske tidsalder.»* Nathanson utviklet det han kalte *«vektorteorien om liv»* (*vector theory of life*), som sier at fra unnfangelsesøyeblikket eksisterer det *«en selvstyrt livskraft som, hvis den ikke blir avbrutt, vil føre til fødsel av en menneskelig baby.»*

Nathanson vokste opp som jødisk, og i mer enn ti år etter at han ble abortmotstander, beskrev han seg selv som «ateist». 

I 1996 konverterte han til katolisismen etter kontakt med presten C. John McCloskey. I desember 1996 ble Nathanson døpt av kardinal John J. O'Connor i en privat messe med en gruppe venner i *[[St. Patrick's Cathedral]]* i New York City, ble konfirmert og fikk første kommunion. På spørsmål om hvorfor han konverterte til katolisisme, uttalte han at *«ingen religion matcher den spesielle rollen for tilgivelse som er gitt av den katolske kirke»*.

Nathanson giftet seg fire ganger; hans tre første ekteskap endte med skilsmisse.

Han døde av kreft i New York City den 21. februar 2011, 84 år gammel.

## Referanser